ભારતીય ક્રિકેટના ઇતિહાસમાં કોઇ બોલરે કુંબલેથી વધુ ટેસ્ટ મેચ દેશને જીતાડી નહીં હોય. કુંબલે ભારતનો એકમાત્ર બોલર છે કે જેણે એક ઇનિંગમાં 10 વિકેટ લીધી હોય. પાકિસ્તાન સામેની દિલ્હી ટેસ્ટમાં તેણે 74 રન આપીને 10 વિકેટ લીધી હતી. ટેસ્ટ ક્રિકેટમાં આ કારનામો કરનારા તે વિશ્વના બીજા બોલર છે. પોતાની ટેસ્ટ કારકિર્દીમાં 132 મેચોમાં 29ની એવરેજથી 619 વિકેટ લીધી છે. જેમાં 288 વિકેટ જીતેલી મેચોમાં અને 495 વિકેટ ડ્રો મેચોમા લીધી છે. વનડેની વાત કરવામાં આવે તો તેમણે 271 વનડેમાં 337 વિકેટ મેળવી છે, જેમાંથી 198 વિકેટ જીતેલી મેચોની છે.